Diari Oficial de la Generalitat Valenciana


Sumari del DOGV 1148, del 25-09-1989 (1989/815164)

ORDRE de 28 de juliol de 1989, de la Conselleria d'Economia i Hisenda, per la qual s'acorda l'afectació d'una finca rústica sita en el terme municipal d'Ayora (València), denominada <<Las Negritas>>, a la Conselleria d'Agricultura i Pesca.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/07/28/(2)/dof/vci/html**

### Dades del document

Número de DOGV
:   1148

Data del DOGV
:   25-09-1989

Secció del DOGV
:   DISPOSICIONS GENERALS

Número del document
:   1989/815164


Data del document
:   28-07-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 28 de juliol de 1989, de la Conselleria d'Economia i Hisenda, per la qual s'acorda l'afectació d'una finca rústica sita en el terme municipal d'Ayora (València) denominada "Las Negritas" a la Conselleria d'Agricultura i Pesca.  
L?Hble. Sr. Conseller d?Agricultura i Pesca ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'una finca rústica sita en el terme municipal d?Ayora (València), denominada «Las Negritas».  
La finca anteriorment esmentada estarà destinada a la repoblació forestal amb la finalitat d'evitar l?erosió, i per tenir un petit barranc d'aigües contínues, susceptible de construir-hi basses d'aigua per als incendis forestals.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat Valenciana,  
ORDENE:  
Article primer  
S'afecta a la Conselleria d?Agricultura i Pesca la finca que a continuació es descriu:  
Rústica. Situada en terme d?Ayora, partida de la Sierra, denominada «Las Negritas», d'una superfície de cent trenta-cinc hectàrees, de terra de secà en la major part cultivada i resta a pasturatge amb pins i arbusts, esparts i llenyes baixes. Confronta: al nord, amb les finques denominades de Pinilla i Orguines; al sud, amb la finca anomenada del Olmo Seco; a l?est, amb la carretera d'Enguera i cosa de Moreno i a l?oest, amb els pins de sestador, cap al nord a buscar el corrent que baixa fins a las Negritas, d'ací amb fites per davant de les coses derruïdes al Reguero, a buscar el límit amb la Pinilla per la cova de las Randeras, aquests límits la separen de la finca d'igual procedència venuda a Otilio Belda Vergara. A aquesta finca li correspon una parcel·la d?ametllers on es troba enclavat el naixement d'aigua anomenat de la Carrasca, situat en les finques d'igual procedència, venudes a Seco; al sud, amb aquest camí i Emiliano Belda Vergara; a l?est, amb la finca d'Otilio Belda Vergara i al camí esmentat i a l?oest, amb la finca d'Emiliano Belda Vergara pels ribassos existents per sota de les coses i unes fites. A aquesta finca li correspon la cosa dels Medieros i els jornalers, les quals es troben enclavades en la finca d'Emiliano Belda Vergara. Té dret aquesta finca a agafar aigua per a ús domèstie i bany del naixement anomenat de la Rasica, enclavat en la finca venuda al Sr. Otilio Belda Vergara.  
Consta en l'Inventari General de Béns i Drets de la Generalitat Valenciana amb el número A01/46/044/0006.  
Article segon  
Aquesta finca es destinarà a la repoblació forestal amb la finalitat d'evitar l'erosió, i per tenir un petit barranc d'aigües continues, susceptible de construir-hi basses d'aigua per als incendis forestals.  
Article tercer  
La finca esmentada queda integrada en el domini públic de la Generalitat Valenciana, i correspon a la Conselleria d'Agricultura i Pesca, l?exercici de les competències demanials sobre aquesta, inclosa l'administració i conservació.  
Article quart  
Que la Conselleria d?Agricultura i Pesca designe un representant perquè concórrega amb el representant nomenat per la Direcció General del Tresor i Patrimoni, a l'acte d'afectació.  
València, 28 de juliol de 1989. - El Conseller d'Ecomia i Hisenda: Antoni Birlanga Casanova.


Còpia Permalink ELI